laion/Wikipedia-Exotic huggingface dataset:
טיילן הורטון-טאקר

טיילן ג'לי הורטון-טאקר (באנגלית: Talen Jalee Horton-Tucker; נולד ב-25 בנובמבר 2000) הוא כדורסלן מקצועני אמריקאי, המשחק בקבוצת יוטה ג'אז מליגת ה-NBA. לפני כן שיחק בקבוצת הכדוסל של אוניברסיטת המדינה של איווה. הורטון-טאקר נולד בשיקגו, גדל בצפון שיקגו בשכונת אפטאון. הוא בנם של שירלי הורטון ומרלין טאקר. למד בבית הספר היסודי סנט מתיאס בשיקגו, שם הפרישו את הגופייה שלו – מספר 5. לאחר מכן למד בבית הספר התיכון "אקדמיית סימאון", שם עזר לקבוצת ה"וולברינס" לזכות בשלוש אליפויות העיר ברציפות. הורטון-טאקר התחייב לאוניברסיטת המדינה של איווה באוקטובר 2017, ובחר אותה על פני אוניברסיטאות כמו אילינוי וזייבייר. ב-20 בנובמבר 2018 קבע הורטון-טאקר שיאי קריירה של 26 נקודות ו-14 ריבאונדים בניצחון מול אילינוי. כתלמיד שנה ראשונה, הורטון-טאקר העמיד ממוצעים של 11.8 נקודות, 4.9 ריבאונדים, 2.3 אסיסטים ו-1.3 חטיפות ב־27 דקות למשחק. הורטון-טאקר הכריז על כניסתו לדראפט ה-NBA‏ 2019 לאחר עונת השנה הראשונה שלו. ב-20 ביוני 2019 נבחר הורטון-טאקר בבחירה ה-46 של דראפט ה-NBA‏ 2019, על ידי אורלנדו מג'יק. הוא הועבר בטרייד בערב הדראפט ללוס אנג'לס לייקרס, בתמורה לבחירת סיבוב שני בדראפט 2020‏. ב-13 ביולי 2019 חתם הורטון-טאקר על חוזה בלוס אנג'לס לייקרס. לקראת תחילת העונה הוא הושאל לקבוצת ליגת הפיתוח של הקבוצה, סאות' ביי לייקרס. את הופעת הבכורה שלו ב-NBA ערך ב-8 בדצמבר 2019, מול מינסוטה טימברוולבס. הוא קיבל תפקיד גדול יותר במהלך ה-NBA Bubble כיוון שהלייקרס השיגו את המאזן הטוב ביותר במערב ואף פתח בחמישייה במשחק האחרון. ב-12 בספטמבר 2020 קלע הורטון-טאקר 9 נקודות ב-10 דקות מהספסל במשחק החמישי של חצי גמר המערב, ועזר ללייקרס להשיג ניצחון 119–96 מול יוסטון רוקטס ולעלות לשלב הבא. הורטון-טאקר זכה באליפות ה-NBA כאשר הלייקרס גברו על מיאמי היט בגמר ה-NBA ‏2020 ב-6 משחקים. הוא הפך לשחקן השני הכי הצעיר בתולדות ה-NBA שזוכה באליפות, בגיל 19 ו-322 יום. ב-25 באוגוסט 2022, עבר הורטון-טאקר בטרייד לג'אז יחד עם חברו לקבוצה סטנלי ג'ונסון, בעוד שפטריק בוורלי עשה את הדרך ההפוכה מהג'אז ללייקרס. מדיה וקבצים בנושא טיילן הורטון-טאקר בוויקישיתוף טיילן הורטון-טאקר, ברשת החברתית אקס (טוויטר) טיילן הורטון-טאקר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN "Talen-Horton Tucker Bio". Iowa State Cyclones. נבדק ב-8 בנובמבר 2019. {{cite web}}: (עזרה) "Simeon beats Orr for third straight city championship". Chicago Sun-Times (באנגלית). 2018-02-18. נבדק ב-2019-01-18. "Iowa State lands Chicago prospect Talen Horton-Tucker". 247Sports.com. נבדק ב-2019-01-18. "Illini haunted by ex-recruit vs. Iowa State". Rock Island Dispatch-Argus. 20 בנובמבר 2018. נבדק ב-16 בדצמבר 2019. {{cite news}}: (עזרה) Givony, Jonathan (1 באפריל 2019). "Iowa State's Horton-Tucker declares for draft". ESPN. נבדק ב-2 ביולי 2019. {{cite news}}: (עזרה) "Lakers Acquire Talen Horton-Tucker". NBA.com. 20 ביוני 2019. נבדק ב-20 ביוני 2019. {{cite web}}: (עזרה) "Lakes Sign Talen Horton-Tucker". NBA.com. 13 ביולי 2019. נבדק ב-14 ביולי 2019. {{cite web}}: (עזרה) "Timberwolves vs. Lakers - Box Score - December 8, 2019 - ESPN". ESPN.com (באנגלית). נבדק ב-2020-08-15. "Talen Horton-Tucker 2019-20 Game Log". Basketball-Reference.com (באנגלית). נבדק ב-2020-08-15.
עמותת דולפין

עמותת דולפין היא ארגון יוצאי שייטת הצוללות, שמגדיר את המטרות הבאות: שמירת קשר בין כל הצוללנים לדורותיהם, עזרה הדדית בין הצוללנים, פרסום המורשת והנצחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פורסמו שני ספרים שמתעדים את הקמת שייטת הצוללות ואת מורשת השייטת. הספר הראשון, "רד וצלול", הוכן על ידי משה אימבר, בפיקוחו של זאב אלמוג ז"ל, ומהדורה שנייה נמצאת בהכנה. הספר השני, "כלי שיט ישראליים במימד הרביעי", הוכן על ידי יורם בר-ים ופורסם עד היום בשתי מהדורות. ערך מורחב – טביעת הצוללת דקר העמותה עוסקת בהנצחת הדקר וסיוע למשפחות הנספים. החל משנת 2000 מארגנת העמותה משט לזכר הצוללת דקר בכל שנה, בשיתוף שייטת הצוללות, האגודות הימיות ובית ספר לקציני ים בעכו. המשט נערך בסמוך למועד מציאת הצוללת לזכר לוחמיה של הצוללת דקר. קבוצות משותפות במספר רשתות חברתיות שמטרתן לסייע זה לזה במציאת עבודה. קיום מנגנון של פגישות networking לשיתוף פעולה בין צוללנים. קיום מנגנון של coaching לסיוע לצוללן מתלבט. ארגון סדנת משתחררים בן שבוע ימים אשר מתקיים לקראת שחרור כל מחזור צוללן, בו נותנים למשתחרר כלים שיסייעו לו "נחיתה רכה" בחזרתו לעולם האזרחי. הנושאים העיקריים בסדנה מטפלים בהבדלים בין העולם הצבאי לעולם האזרחי, ניהול כלכלי נכון, התארגנות ומציאת מקום עבודה, למעוניינים - בחירת מקצוע אקדמאי, הכנה ללימודים אקדמאיים והתארגנות לטיול החופשה הגדול. מקדמת פרויקטי חינוך התורמים לתודעת המרחב הימי וחשיפת השירות בצוללות בקרב הנוער בישראל. תחרות "אדם וים" עמותה רשומה מס. 580123347 כתובת רשמית: רח' שטמפפר, 17, נתניה, 4240230 מען למכתבים: ת"ד 2422, קריית מוצקין, ישראל. העמותה מופעלת על ידי מתנדבים מתוך חברי העמותה. כיושבי ראש הוועד שירתו במשך השנים, מפקדי שייטת הצוללות כלהלן: משה אימבר ושמחה בינות, רד וצלול סיפורה של שייטת הצוללות, עמותת דולפין 1994, מהדורה מעודכנת בהכנה. יורם בר-ים, כלי שיט ישראלים בממד הרביעי תולדות התפתחות כוח הצוללות בחיל הים הישראלי, עמותת דולפין, 2009, מהדורה שנייה 2015. אתר האינטרנט הרשמי של אתר עמותת "דולפין" עמותת דולפין, באתר "גיידסטאר ישראל" תרומה לעמותת דולפין באתר ישראל תורמת. נתוני תקציב עמותת דולפין שיוט לזכר הצוללת דקר 1 ביוני 2001 באתר דותן. אייל בן ציון, עצרת שייטת הצוללות, יוטיוב, 2002. יובל ארד, אל תטביעו את יוקרת הצוללות, ישראל היום, 26 ביולי 2017 דריה לוסטיגר, משפחה גם מחוץ לצוללת, אתר חיל הים, יוני 2020.
קריודרקון

קריודרקון (שם מדעי: Cryodrakon; מילולית: "דרקון קר") הוא סוג של פטרוזאור טורף גדול שהשתייך למשפחת האזדרקיים וחי באמריקה הצפונית בסוף הקרטיקון לפני 76.5 מיליון שנה מזמננו. הוא התגלה בפארק הפרובינציאלי דינוזאור שבאלברטה, קנדה ותואר למדע ב-2019 בידי דייוויד ויליאם אליוט הון, מייקל חביב ופרנסואה תריין. בסוג נכלל מין בודד - Cryodrakon boreas, שמשמעו "רוח צפונית" - על שם בוריאס, אל הרוח של המיתולוגיה היוונית. החוקר חביב רצה לתת למין את השם C. viserion, על שם דרקון הקרח "ויסריון" ממשחקי הכס, אך ההצעה לא התקבלה. הקריודרקון היה קרוב של הקוואצלקואטלוס והיה בעל מוטת כנפיים רחבה של בין 10 ל-13 מטרים, כך שהיה אחד מגדולי הפטרוזאורים ומהגדולים שבאלה של קנדה. ייתכן שהוא חלק את מחייתו עם קרובו הגדול יותר שהיה גדול הפטרוזאורים מעולם. הוא היה גבוה כמו ג'ירף בעל מקור ארוך כשל מרבו אפריקני וכנראה היה טורף גדול או אוכל נבלות מרשים. עם זאת מרבית הממצאים היו חלקיים וכללו בעיקר שרידי שוקיים, עצמות רוע וחוליית צוואר ארוכה באורך 10 מילימטרים. מדיה וקבצים בנושא קריודרקון בוויקישיתוף
לשון הקרח נורדנשלד

לשון הקרח נורדנשלד (באנגלית: Nordenskjöld Ice Tongue) הוא קרחון רחב הבולט לכיוון מזרח מקרחון מוסון לתוך ים רוס, באזור חוף סקוט של ארץ ויקטוריה, שבאנטארקטיקה. הקרחון התגלה על ידי המשלחת הלאומית הבריטית לאנטארקטיקה (משלחת דסקברי), אשר חקרה את אנטארקטיקה בין השנים 1901–1940. לשון הקרח נקראת על שמו של אוטו נורדנשלד, גאוגרף שוודי אשר הוביל משלחת חקר לאנטארקטיקה בשנת 1901. על פי כללי מתן השמות המוסכמים באנטארקטיקה המונח לשון קרח משמש לתאר לשון קרח שהיא המשך של קרחון הגולש לתוך הים. במקרה זה לא קיים קרחון בשם נורדנשלד, אולם השם נתקבע קודם לקביעת כללי מתן השמות, והוחלט להשאיר את השם שנתקבע. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 236 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 195 • Meredith Hooper, The Longest Winter: Scott's Other Heroes • Ian Stirling (1969), Distribution and abundance of the Weddell seal in the western Ross Sea, Antarctica, New Zealand Journal of Marine and Freshwater Research, 3:2, https://doi.org/10.1080/00288330.1969.9515288 • J.R. Keys and A.D.W. Fowler, IMMEDIATE SCIENTIFIC REPORT OF THE ROSS SEA ICEBERG PROJECT 1987-88 • Ian Stirling, Ecology of the Weddell Seal in McMurdo Sound, Antarctica, Allnals of Glaciology 12 1989 • Harry Keys, Dennis Fowler, SOURCES AND MOVEMENT OF ICEBERGS IN THE SOUTH- WEST ROSS SEA, ANTARCTICA, Ecology Vol. 50, No. 4 (Jul., 1969), pp. 573-586 (14 pages) https://doi.org/10.2307/1936247 לשון הקרח נורדנשלד באתר הסקר הגאולוגי של ארצות הברית לשון הקרח נורדנשלד באתר הגאזט האנטארקטי של ממשלת ניו זילנד לשון הקרח נורדנשלד באתר הגאזט האנטארקטי של ממשלת אוסטרליה לשון הקרח נורדנשלד באתר הגאזט האנטארקטי המשווה SCAR של ממשלת אוסטרליה תצלום לוויין של אזור לשון הקרח נורדנשלד מפת אזור לשון הקרח נורדנשלד מפת אזור ים רוס אזור לשון הקרח נורדנשלד באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
האי פאסג'

האם התכוונתם ל... איי פוקלנד פאסג' (אי, איי פוקלנד) – אי במפרצון ביירון, ממערב לאי פוקלנד המערבי, באיי פוקלנד איי פאסג' (איי פוקלנד) – ארכיפלג בפתחו של מפרץ המלך ג'ורג', ממערב לאי פוקלנד המערבי, באיי פוקלנד אוסטרליה פאסג' (אי, טסמניה) – אי בקבוצת איי פורנו, במצר בס, שבין מדינת טסמניה למדינת ויקטוריה, שבאוסטרליה איי הבתולה איי פאסג' (איי הבתולה) – שם נוסף לאיי הבתולה הספרדיים ארצות הברית פאסג' (אי, מישיגן) – בימת סופיריור, בצפון מדינת מישיגן, שבארצות הברית קנדה פאסג' (אי, קולומביה הבריטית) – אי במפרץ הואו, במערב ונקובר, בפרובינציית קולומביה הבריטית, שבקנדה
איי פאסג' (איי פוקלנד)

איי פאסג' (באנגלית: Passage Islands; בספרדית: Islas del Pasaje) הם ארכיפלג של ארבעה איים באיי פוקלנד, שבדרום האוקיינוס האטלנטי. האיים ממוקמים למול הכפר הקטן דאנוס הד (Dunnose Head) שבמערבו של האי פוקלנד המערבי, בפתחו של מפרץ המלך ג'ורג'. ארבעת האיים משתרעים מכיוון לשון היבשה שבאי פוקלנד המערבי לכיוון צפון מערב. האי הגדול ביותר - הוא האי השני (אי פאסג' השני - Second Passage Island), לאחריו שני איים קטנים: האי פאסג' השלישי - Third Passage Island והאי פאסג' הרביעי - Fourth Passage Island, שמרוחקים 800 מטרים האחד מהשני. האי הוא הגדול באיי קבוצת האיים. אורכו של האי 9 קילומטרים (ממזרח למערב); ושיא רוחבו 2 קילומטרים. מרבית חופי אי זה הם מצוקים שגובהם מגיע ל-30 מטרים מעל פני הים. שיא גובהו של האי - בגבעת סיקסטוס (Sixtus Hill), הוא 75 מטרים מעל פני הים. בעבר שימש האי כמקום לרעיית צאן. רעיית יתר גרמה להעלמות של צמחיית הבר שצמחה על האי. האיים הקטנים יותר שימשו רק לזמן קצר בשנות ה-60 לרעיית צאן, ולכן יש בהם עדיין צמחיית בר רבה. ארגון BirdLife International, הכריז על הארכיפלג כאזור עופות חשוב (אנ'). ב-1998 נצפו באיים 32 מיני עופות, 28 ממינים אלה מקננים באיים. האיים מהווים בית גידול ואתר קינון למיני עופות רבים ובהם ברווזי פוקלנד, פינגווינים לבני-אוזן (300 זוגות רבייה), פינגווינים מצוייצים מערביים (145 בזוגות), יסעור ענק דרומי, קרקרה מפוספסת, סינקלודה שחורה. איי פאסג' באתר נשיונל ג'יאוגרפיק • Micky Reeves & Sarah Crofts, A review of the abundance and distribution of Striated Caracaras Phalcoboenus australis on the Falkland Islands, Falklands Conservation, May 2015 • Baylis, Alastair & Wolfaardt, Anton & Crofts, Sarah & Pistorius, Pierre & Ratcliffe, Norman. (2013), Increasing trend in the number of Southern Rockhopper Penguins (Eudyptes c. chrysocome) breeding at the Falkland Islands, Polar Biology. 36. 10.1007/s00300-013-1324-6 • National Imagry and Mapping Agency 2001, Sailing Directions (enroute): East Coast of South America, P 237 • United States. Hydrographic Office, South America Pilot, Volume 2, P 166 • Prostar Sailing Directions 2004 East Coast of South America Enroute, Lighthouse Press, P 246 איי פאסג' באתר הגאזט האנטארקטי של ממשלת אוסטרליה איי פאסג' באתר birdlife מפת אזור איי פאסג' נתוני זריחת/שקיעת שמש/ירח עדכניים באיי פאסג' מזג אוויר נוכחי מעודכן באיי פאסג' תחזית מזג אוויר עדכנית ארוכת טווח עבור איי פאסג' אזור עופות חשוב באיי פאסאג' מידע גאוגרפי
קראטה קיד (סדרת טלוויזיה)

קראטה קיד (באנגלית: The Karate Kid) היא סדרת הנפשה אמריקאית, שמבוססת על זיכיון בעל אותו שם, אשר שודרה במקור ברשת NBC בין ספטמבר לדצמבר 1989. הסדרה שודרה במקביל לסרט השלישי בזיכיון, "קראטה קיד 3", כאשר היא מלווה את גיבורי הסרטים, דניאל לרוסו ומר מיאגי (בדיבוב ג'ואי דדיו ורוברט איטו בהתאמה) בתוספת דמות חדשה - טאקי טמוראי (בדיבוב ג'סיקה קאוויה). במקור הסדרה הייתה אמורה לכלול 86 פרקים שיתפרסו במספר עונות, אך לבסוף הוחלט לבטל אותה לאחר עונה אחת בעלת 13 פרקים באורך 23 דקות. הסדרה הייתה זמינה באייטונס ובשירות נטפליקס עד 2018. בסדרה זו דניאל לרוסו ומר מיאגי מגיעים לאוקינאווה, האזור בו גדל מיאגי ואליו חזרו שניהם בסרט השני בזיכיון. בסדרה הם מנסים להחזיר מקדש בודהיסטי קסום שנגנב מאוקינאווה ולאורך הסדרה עוברים במקומות רבים ונלחמים בנבלים שגנבו אתרים מהמקדש. ג'ואי דדיו – דניאל לרוסו רוברט איטו – מר מיאגי ג'סיקה קאוויה – טאקי טמוראי "קראטה קיד", במסד הנתונים הקולנועיים IMDb (באנגלית) "קראטה קיד", באתר Metacritic (באנגלית) "קראטה קיד", במסד הנתונים הקולנועיים KinoPoisk (ברוסית)
יחסי אקוודור – הממלכה המאוחדת

יחסי אקוודור–הממלכה המאוחדת הם היחסים הנוכחיים וההיסטוריים בין אקוודור לבין הממלכה המאוחדת. יחסים בין בריטניה לאקוודור נחשבו באופן מסורתי כ"חלשים אך לבביים", במיוחד לפני בחירתו של רפאל קוראה. צ'ארלס, נסיך ויילס וקמילה, דוכסית קורנוול ביקרו באקוודור ב-2009, כחלק מסיור לרגל חגיגות המאתיים לצ'ארלס דרווין. הנשיא קוראה ביקר באותה שנה בלונדון, ודיבר בבית הספר לכלכלה בלונדון על השינויים שעשתה ממשלתו. ב-19 ביוני 2012 הסתגר ג'וליאן אסאנג' בשגרירות אקוודור בבריטניה. באוגוסט 2012, לאחר שגורמי ממשל בריטיים איימו לפרוץ למתחם השגרירות כדי לתפסו, הודיעה אקוודור כי היא מעניקה לו מקלט מדיני. הענקת המקלט מנעה ממשטרת בריטניה לעצור את אסאנג' כל עוד שהה במתחם השגרירות. אסאנג' נאם לציבור ולאמצעי תקשורת ממרפסת השגרירות, וקרא לנשיא ארצות הברית ברק אובמה להפסיק את ציד המכשפות נגד ויקיליקס. מחלקת המשפטים של ארצות הברית אכן פתחה בהליכים פליליים נגד אסאנג' בשל הדלפות "ויקיליקס". ב-11 באפריל 2019, ממשלו של לנין מורנו, נשיא אקוודור מאז 2017, סירב להמשיך לספק לאסאנג' מקלט, והוא נעצר על ידי משטרת בריטניה בשגרירות. אקוודור מחזיקה בבריטניה שגרירות בלונדון. בריטניה מחזיקה באקוודור שגרירות בקיטו וקונסוליה כללית בגואיאקיל. מדיה וקבצים בנושא יחסי אקוודור – הממלכה המאוחדת בוויקישיתוף מייסד אתר ויקיליקס: "לשים קץ לציד המכשפות נגדנו", "דה מרקר", 19 באוגוסט 2012 Sources: US prepares charges to seek arrest of WikiLeaks' Julian Assange,‏ CNN,‏ 20 באפריל 2017 מערכת ישראל היום, מייסד ויקיליקס ג'וליאן אסאנג' נעצר בלונדון, באתר ישראל היום, 11 באפריל 2019 אתר על יחסי מדינות
Hallelujah (שיר של קארי אנדרווד וג'ון לג'נד)

Hallelujah (בעברית: הללויה) הוא סינגל שהוקלט על ידי הזמרת-יוצרת האמריקאית קארי אנדרווד, בשיתוף עם הזמר-יוצר ג'ון לג'נד, מתוך אלבום חג המולד שלה, My Gift. השיר יצא לאור ב-13 בנובמבר 2020, על ידי חברת התקליטים קפיטול רקורדס נאשוויל, כסינגל הראשון והפותח מתוך האלבום. השיר הגיע למקום הראשון במצעד שירי החג הדיגיטליים. השיר נכתב על ידי ג'ון סטפנס וטובי גד, והופק על ידי גרג וולס, שהפיק את שאר שירי האלבום. השיר נשלח לאנדרווד זמן מה לאחר שכבר עבדה על האלבום. היא הצהירה ואמרה כי: "בזמן שהשיר הזה הגיע אליי, כבר הייתי בשיא ההכנות של האלבום, ולבסוף החלטתי לצרף גם אותו". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 אלף השמעות. הווידאו קליפ הרשמי של השיר פורסם ב-21 בנובמבר 2020 בשידור חי. בתחילת הקליפ, ניתן לראות את לג'נד כשהוא נכנס למבנה מסוים ולאחר מכן מתיישב ליד פסנתר. בהמשך, מצטרפת אליו אנדרווד והשניים מתחילים לשיר יחדיו את השיר, תוך שבחוץ יורד שלג. נכון לנובמבר 2020, מונה הצפיות של הקליפ עומד על למעלה מ-1.5 מיליון צפיות. סרטון השיר "Hallelujah" באתר יוטיוב Carrie Underwood & John Legend – Hallelujah (באנגלית), נבדק ב-2020-11-24 Holiday Digital Song Sales Chart, Billboard Bobby Moore, Carrie Underwood + John Legend Share 'Hallelujah' Music Video, Wide Open Country, ‏2020-11-20 (באנגלית אמריקאית) My Gift, נבדק ב-2020-11-24 Carrie Underwood & John Legend - Hallelujah (Official Music Video)
פיונה באטן

פיונה באטן (באנגלית: Fiona Button; נולדה ב-9 באוגוסט 1983) היא שחקנית אנגלייה. היא ידועה בעיקר מהופעתה בתפקיד רוז דפו בסדרת הטלוויזיה "נפרדנו כך". באטן נולדה בלוזאן שבשווייץ. היא גדלה בניוברי שבברקשייר, שם למדה בבית הספר פארק האוס, ובתיכון סנט ברתולומאו. אחר כך למדה דרמה באוניברסיטת בירמינגהם, ונרשמה לאקדמה לאמנות הדרמה ובר דאגלס. ב-2007 סיים את הלימודים. הופעת הברכורה שלה היה בגיל 10 בהצגה "הקוסם מארץ עוץ" בתיאטרון ווטרמיל בניוברי. אחרי סיום הלימודים שיחקה באטן בסדרות "רציחות במידסומר" ו-"The Bill". ב-2008 גילמה את לוסי בדפורד בסדרה "הארמון". בין השנים 2010 ל-2012 שיחקה בתפקיד טס רוברטס בשתי עונות של הסדרה "Lip Service". מ-2014 עד 2016 הופיעה בתפקיד ג'ניפר צ'מברס בעונה הראשונה והשנייה של "גרנטצ'סטר". ב-2018 לוהקה באטן לתפקיד רוז דפו בסדרה "נפרדנו כך". באטן הופיעה בתפקידי אורח בסדרות כגון "How Not to Live Your Life", "מנודים", "המלחמה של פויל", "קרדינל ברנס", "פרמפייס", "You, Me and the Apocalypse", ובתפקיד ורה בסדרה "My Mother and Other Strangers". ב-2007 הופיעה באטן לראשונה בווסט אנד במחזה "רוק'נרול" מאת טום סטופארד בתפקיד אסמה ואליס. ב-2009 השתתפה במחזה "מאדאם דה-סאד" בדונמר ורהאוס, לצדן של ג'ודי דנץ' ורוזמונד פייק. אחר כך הופיעה בתפקיד סוניה במחזה "וניה" בתיאטרון גייט. ב-2010 שיחקה בתפקיד רייצ'ל בהפקה המקורית של המחזה "פוש" בתיאטרון רויאל קורט, ובתפקיד מייבל צ'ילטרן במחזה "בעל אידיאלי" שהוצג בתיאטרון וודוויל. ב-2013 גילמה באטן את ונדי במחזה "ונדי ופיטר פן" מאת אלה היקסון, בהפקה של הלהקה השייקספירית המלכותית. המחזה הוא עיבוד של הסיפור המקורי בראייה פמיניסטית, כשבמרכז נמצאת ונדי, "הילדה שתתבגר". ההצגה הייתה ללהיט, וב-2015 הועלתה הפקה מחודשת של המחזה. ב-2014 שיחקה באטן בתפקיד אנאבלה במחזה "Tis Pity She's a Whore" בתיאטרון הגלוב. ב-2012 גילמה את סטף במחזה "They drink it in the Congo" בתיאטרון אלמיידה. ב-2018 שיחקה בתפקיד ססילי קרדיו במחזה "חשיבותה של רצינות" בווסט אנד. באטן חיה בלונדון. ב-2014 התחתנה עם התסריטאי הנרי פליט. ב-2017 נולדה בתם. פיונה באטן, במסד הנתונים הקולנועיים IMDb (באנגלית) פיונה באטן, במסד הנתונים הקולנועיים KinoPoisk (ברוסית) Editorial Staff (16 בדצמבר 2013). "20 Questions with... Fiona Button, star of RSC's Wendy and Peter Pan". WhatsOnStage.com. {{cite web}}: (עזרה) Terri Paddock (16 באפריל 2010). "Review Round-up: Were Critics Outclassed at Posh?". WhatsOnStage.com. {{cite web}}: (עזרה) Michael Coveney (11 בנובמבר 2010). "An Ideal Husband". WhatsOnStage.com. {{cite web}}: (עזרה) Holly Williams (2013-12-15). "And what about Wendy? Introducing a feminist return to Peter Pan's roots". The Independent. נבדק ב-2020-01-15. Dominic Maxwell (2014-10-30). "'Tis Pity She's a Whore, Sam Wanamaker Playhouse, SE1". The Times. נבדק ב-2020-01-15. Fiona Mountford (27 ביולי 2018). "Fiona Button on The Importance of Being Earnest: 'It's a lot to do with sex. Oscar Wilde would have loved it'". Go London. {{cite web}}: (עזרה)
אלפרד רוסנר

אלפרד רוסנר (בגרמנית: Alfred Roßner;‏ 17 בדצמבר 1906, אלסניץ שבפוגטלנד, סקסוניה (Oelsnitz/Vogtl.) (גר')‏ – 18 בדצמבר 1943, סוסנוביץ, פולין) היה תעשיין גרמני וחסיד אומות העולם, שהציל יהודים רבים מגירוש ומרצח בפולין, שהייתה כבושה בידי גרמניה הנאצית בתקופת מלחמת העולם השנייה. רוסנר גדל בפאלקנשטיין (Falkenstein) שבאזור פוגטלנד (גר') בחבל סקסוניה שבגרמניה. עקב בריאותו הלקויה שוחרר מחובת גיוס לוורמכט. הוא היה סוחר טקסטיל בעיסוקו. ב-1940 הגיע לבנדין שבפולין הכבושה בידי גרמניה, בדרום אותו חלק בפולין שסופח לגרמניה ("ורתגאו"), ושם הועסק כנאמן על רכוש יהודי שהוחרם. במתפרות שעליהן היה רוסנר מופקד הועסקו כ-8,000 יהודים. תוצרתן של המתפרות נחשבה חיונית למשק המלחמה הגרמני. על כן קיבלו מועסקיו של רוסנר תעודות זיהוי ייחודיות, שבמידה מסוימת הגנו על נושאיהן מפני גירוש למחנות ההשמדה. גם קרוביהם של נושאי התעודות היו מוגנים באותה מידה. רוסנר עשה ככל שביכולתו כדי להגן על היהודים שבתחום אחריותו מפני רצח או גירוש להשמדה. אין נתונים מדויקים לגבי מספר היהודים שהציל. בקיץ 1943 חוסל גטו בנדין. הגסטפו גילה על פעולותיו של רוסנר והוא נעצר, נכלא בבית הכלא בסוסנוביץ ושם נרצח בסוף 1943 או בתחילת 1944. ב-1995 פנו ניצולים שהציל רוסנר אל יד ושם ולאחר הליך המחקר הוכר רוסנר כחסיד אומות העולם. בשנת 2010 הוצבה מצבת זיכרון לרוסנר בבית הקברות בפלקנשטיין. על רוסנר, באתר יד ושם (באנגלית) מאמר ובו מידע על רוסנר, באתר יד ושם (באנגלית) על גטו בנדין, באתר יד ושם אזכור בעיתון מקומי בפלקנשטיין בנושא המצבה לזכר רוסנר (בגרמנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Echoes in Rain

"Echoes in Rain" (בעברית: "הדים בגשם") הוא סינגל שהוקלט על ידי הזמרת-יוצרת האירית אניה, מתוך אלבום האולפן השמיני שלה, Dark Sky Island. השיר יצא לאור ב-9 באוקטובר 2015, על ידי חברת התקליטים האחים וורנר, כסינגל המוביל והיחיד מתוך האלבום. השיר הגיע למקום השישי במצעד השירים שבפלנדריה. השיר נכתב על ידי אניה ורומא ראיין והופק על ידי ניקי ראיין. השיר תואר כשיר אופטימי, בעקבות השימוש באוסטינטו, פיציקטו וכלי מיתר. הוא הושווה לסינגל הפריצה שלה, "Orinoco Flow". מילות השיר מתארות מסע בחזרה לבית, תוך שהן מתארות את המסע בפרקי זמן שונים כמו יום ולילה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. הווידאו קליפ הרשמי של השיר פורסם ב-20 בנובמבר 2015, ביום בו יצא האלבום Dark Sky Island, עצמו. הוא מציג את אניה, כשהיא מבצעת את השיר ביחד עם תזמורת כלי המיתר Wired Strings ומקהלה נשית, בבית הספר הארו בלונדון. בקליפ מוצג גלובוס, שממחיש את הקונספט שלו. נכון לאוקטובר 2020, מונה הצפיות של הקליפ עומד על למעלה מ-6.2 מיליון צפיות. קליפ המילים צבר למעלה מ-21 מיליון צפיות. מידע על היצירה "Echoes in Rain" באתר מיוזיק בריינז מידע על הסינגל "Echoes in Rain" באתר מיוזיק בריינז מידע על היצירה "Echoes in Rain" באתר Discogs סרטון השיר "Echoes in Rain" באתר יוטיוב Enya - Echoes In Rain, Discogs (באנגלית) Enya Returns with 'Dark Sky Island,' Shares New Single 'Echoes in Rain', Billboard (באנגלית) Enya - Echoes In Rain, ultratop.be Enya – Echoes in Rain (באנגלית), נבדק ב-2020-11-24 Ryan, Roma. "Enya - Roma Ryan about 'Echoes In Rain'". youtube.com. enyatv. Retrieved 21 October 2015. It's more like you're coming home, it's that love you feel, you know, um, when you're approaching home, after being away for a long time, it's a long journey, you're travelling through night, through day. It's that beauty of finding your place again, your space again. Echoes in Rain, נבדק ב-2020-11-24 "Enya: Echoes In Rain (Official Video) - YouTube". youtube.com. NOWNESS. Retrieved 20 November 2015. "Enya - Echoes In Rain (Official Video)". youtube.com. enyatv. Retrieved 22 November 2015. Enya - Echoes In Rain ENYA "Echoes in Rain" | (Radio Date: 13/11/2015), radiodate.it (באנגלית)
יונגפרנזה

יונגפרנזה (בגרמנית: Jungfernsee, מילולית "אגם הבתולה") הוא אגם רדוד בעמק קרחוני בין פוטסדאם, בירת מדינת ברנדנבורג לברלין בירת גרמניה. כיום זורם דרכו הנהר האפל, ולכן הוא שייך למערכת המים ברלין-פוטסדאמר האפל (Berlin-Potsdamer Havelgewässern). עומקו המקסימלי 4 מטרים, והוא משתרע לאורך 3.52 קילומטרים מדרום-מזרח (גשר גליניקה) לצפון-מערב (Großes Horn), ובכך שוכן בכיוון הזרימה הטבעי של ההאפל בשרשרת האגמים שלו. החלק הגדול ביותר של פני המים שלו שייך לעיר פוטסדאם. רק משולש קטן מול הגדה הדרומית-מזרחית שלו שייך לברלין. יונגפרנזה מוגדר כנתיב מים פדרלי (Bundeswasserstraße), קטע של נתיב המים התחתון של ההאפל. השם "יונגפרנזה" ("אגם הבתולה") מתייחס למנזר הבנדיקטיני שפנדאו, שהיה הבעלים של האגם. ב-1999 נוספה הגדה הדרומית של האגם למכלול התרבותי "הארמונות והגנים בפוטסדאם-ברלין" שהוכרז כאתר מורשת עולמית על ידי אונסק"ו בשנת 1990, והורחב בשנים 1992 ו-1999. ההיצרות הקלה בין רייסטררהורן (Riesterhorn) על הגדה הצפונית לקוואפהנהורן (Quappenhorn) על הגדה הדרומית מחלקת את האגם לחלק דרום-מזרחי מעט מעגלי ולחלק צפון-מערבי צר וארוך. הרוחב הגדול ביותר בחלק הדרום-מזרחי הוא 1.45 קילומטר, בחלקו הצפון מערבי הרוחב הוא מקסימום 490 מטר. הנקודה הצרה ביותר היא 180 מטר, הרוחב בין קוואפהנהורן לריסטרהורן הוא 270 מטר. יער המלך, אזור ציד פרוסי לשעבר, גובל כמעט לחלוטין בגדה הצפונית המכוסה קנים. יש רק כמה מקומות שיש בהם חופי רחצה אליהן ניתן להגיע ברגל או באופניים. על רייסטררהורן, קו החוף העובר צפונית-מערבית-דרום-מזרחית עד לנקודה זו מתעקל תחילה צפונה-מזרחה ואז מזרחה. הקצה הדרומי של אגם זאקרו (גר') נמצא במרחק של 390 מטרים בלבד מכאן. בצפון-מזרח יונגפרנזה שוכנת כנסיית הגואל ישירות על הגדה הצפונית. הגדה התלולה ממול, המתנשאת לגובה 20 מטר מעל פני המים, גם היא מיוערת. בחלק זה ממוקמים שמורת הציפורים "וסטליכר דיפלר פורסט" של האיחוד האירופי (EU-Vogelschutzgebiet Westlicher Düppeler Forst) ופארק קליין-גליניקה המשתרע בכיוון דרום-מערב עד גשר גליניקה, המשתרע מעל מוצא מי האגם. הגבול בין מדינת ברנדנבורג לברלין עובר בחלק הדרומי-מזרחי של האגם, במקביל לגדה של ברלין (לפני 1990 הגבול הפנים-גרמני בין גרמניה המזרחית לבין ברלין המערבית). האגם לא היה נגיש מהגדה של פוטסדאם. הגדה שמתחילה כאן בנויה בחלקה, ולאחר ההתמזגות עם תעלת הסנגרבן (Hasengraben), שמגיעה מאגם הייליגר (Heiliger See), מייצגת את הגבול הצפון-מזרחי של הגן החדש. הגדה עוברת דרך כף קוואפהנהורן בכיוון צפון מערב עד נדליץ. המצר בין יונגפרנזה לאגם הייליגר הוא ברוחב 190 מטר בלבד. המחלבה לשעבר בגן החדש (כיום מסעדה) נמצאת על גדה זו וארמון צציליינהוף, שוכן 160 מטרים מהאגם. מטרים ספורים ממזרח למצר, הקים הקייזר וילהלם השני יישוב בשנת 1890 על פי המודל של כפרים נורווגיים. תחנת המלחים קונגסנס (Matrosenstation Kongsnæs) נהרסה עם בניית חומת ברלין, שאר הבתים נשמרו. מדיה וקבצים בנושא יונגפרנזה בוויקישיתוף